title: L·l
text: A L·L u ele cheminata (en minusclas l·l y foneticament /ɫː/) ye un «grupo de letras modificato» que se fa servir en l'aragonés belsetán y o catalán que representa o sonito d'a ele doble (en realidat, dos sonitos: [l.l]), pronunciato en dos silabas diferents.
  
  L'uso d'o punto volato tien como finalidat diferenciar iste grupo de letras d'o digrafo ll, que representa o sonito lateral palatal. O suyo uso, se veye mas que mas en aquellas parolas provenients d'o latín que teneban o digrafo -LL-. En catalán, o sonito que representa no ye exclusivo d'iste digrafo sino que, por eixemplo, tamién se troba en o digrafo tl en parolas com atleta.
  
  La pronunciación d'o digrafo s'ha relaxato muito y s'han castellanizato as parolas en que se feba servir. Asinas en aragonés nomás s'emplega en o belsetán y ye en decadencia en a resta de parlas centrals. En catalán balear, a on ye un rasgo fuerte y caracteristico, se diz parlar bleda o feito de deixar de pronunciar-la. As secesionistas Normes del Puig refusan iste digrafo, encara que no ye cierto que en valenciano no se prenuncie u a o menos no menos que en o catalán oriental.
  
  A escritura correcta d'iste digrafo ye a correspondient a l'uso d'o punto volato (·) entre as dos eles. As escrituras l.l u l-l se consideran incorrectas. En informatica, a traza correcta sería emplegar o caracter unicode correspondient, ye decir Ŀ (U+013F representato &#319; en HTML) por ta a mayuscla y ŀ (U+0140 representato &#320; en HTML) ta a minuscla. Manimenos, a dificultat d'usar istos caracters fa que se gose emplegar o caracter · (U+00B7 representato &#183; u &middot; en HTML) entre dos eles. Sí que se considera incorrecto l'uso d'o caracter • (U+2022 &#8226; u &bull; en HTML) ya que se considera poco estetico y ye reservato a la función de deseparación de listas.
  
  Seguntes a normativa ortografica, en caso d'haber-se de dividir una parola en dos ringleras diferents, o guionet se mete en substitución d'o punto.
  
  Se veiga tamién
  N·h
  Nn
  
  Idioma catalán
  Alfabeto aragonés